Imtella' Ġunju 24, 2021 - Aġġornata 24 Ta' Ġunju, 2021 1:08pm F'Miami fi Florida, mara tilfet ħajjitha u tmien persuni oħra ndarbu wara li ġġarraf bini għoli 12-il sular. Fuq il-post għaddejja ħidma intensiva ta' salvataġġ biex joħorġu aktar nies li nqabdu qalb it-tifrik. Is-sit fejn iġġarraf il-bini huwa fit-Tramuntana ta' Miami Beach. Fuq il-post waslu mat-tmenin karozza tas-salvataġġ, u għadd kbir ta' pulizija. Il-bini li ġġarraf fih mal-mitt appartament residenzjali u nbena fl-1981.